
ДО  
ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО:
Предложение за разрешаване на изменение на ПУП-ПРЗ за УПИ I, кв.12, по плана на Зона „А“, ж.р. „Меден Рудник“, гр. Бургас, с цел преотреждане на УПИ I от „за спортно училище и общежитие“ в „за озеленяване, благоустрояване, спорт и атракции“ 
УВАЖАЕМИ ОБЩИНСКИ СЪВЕТНИЦИ,

В Дирекция „Устройство на територията“ е постъпило предложение за предвиждане на нова територия за озеленяване, благоустрояване, спорт и атракции за публични нужди в Зона „А“ на кв. „Меден Рудник“, гр.Бургас, в границите на УПИ I, кв. 12 по плана на ж.р.“Меден Рудник“. 
Съгласно действащ ПУП-ПРЗ, одобрен със Заповед №2085/05.08.2008г. на Зам. Кмета на Община Бургас, УПИ I в кв.12 по плана на ж.к. „Меден Рудник“, гр. Бургас е отреден „за спортно училище и общежитие“. В непосредствена близост до УПИ I, кв.12, през улица в кв.7 и в кв.18 се намират две учебни заведения, СУ „Петко Росен“ и ОУ „Елин Пелин“, които осигуряват необходимата обезпеченост с образователна инфраструктура на територията на зона „А“, ж.р. „Меден Рудник“.

С решение № 36-17-2/27.05.2014г. на Общински съвет Бургас е одобрен ПУП-ПРЗ за територията на ПЗ „ЮГ“, с който е обособен УПИ V-71,75 в кв.6, с площ 17883кв.м, отреден също „за спортно училище“. Новообособеният УПИ V-71,75 в кв.6 по плана на ПЗ „Юг“ е с по-голяма площ, в по-добра комуникационно-транспортна връзка и ще удовлетвори  в по-голяма степен изискванията за съвременно спортно училище и съпътстваща спортна база.

С оглед на факта, че е отреден нов по-добър терен „за спортно училище“ в ПЗ „Юг“- УПИ V-71,75, кв. 6, то отпада необходимостта от друг трен за същите нужди - УПИ I, кв.12 по плана на ж.к. „Меден Рудник“, гр. Бургас, отреден „за спортно училище и общежитие“, който е целесъобразно да се преотреди за нуждите на територия за озеленяване и отдих за обществено ползване, отчитайки прилежащото застрояване и местоположението на УПИ.

Съгласно разпоредбата на чл.134, ал.8 от ЗУТ е необходимо Министърът на  образованието и науката  да разреши провеждане на процедура по изменение на ПУП-ПРЗ за УПИ I, кв.12 по плана на ж.р. „Меден Рудник“, гр. Бургас, с цел преотреждане на УПИ I от „за спортно училище и общежитие“ в „за озеленяване, благоустрояване, спорт и атракции“.
Съгласно Акт за частна общинска собственост №5436/14.03.2009г. УПИ I, кв.12 по плана на зона "А", ж.р. „Меден Рудник“, гр.Бургас, ПИ с идентификатор 07079.651.293 по КК на гр. Бургас, с площ от 9235кв.м. е собственост на Община Бургас.

Зона „А“ от ж.р. „Меден Рудник“ е значително населен район, с изградени предимно панелни жилищни сгради високо застрояване. Зона „А“ е с приблизителна площ от 591 356кв.м и с населението от 12569 жители, като съгласно ОУП на гр.Бургас, одобрен с Решение №51-1/21.07.11 г. на Общински съвет Бургас е указано, че за жилищните комплекси е постигнато обезпечение от мин. 6.2 кв.м озеленяване на обитател, за вече усвоени жилищни територии. Тази обезпеченост е отнесена за целият жилищен комплекс „Меден Рудник“, като в зона „А“ липсва обособена територия с предвиждане за паркова среда. УПИ I, кв.12 по плана на зона "А", ж.р. „Меден Рудник“, гр.Бургас, представляващ ПИ с идентификатор 07079.651.293 по КК на гр. Бургас, се явява много подходящ терен за озеленяване и отдих за обществено ползване. 

В УПИ няма реализирано основно застрояване, както и реализирани планови мероприятия по благоустрояване. Като разположение, имотът е ситуиран в центъра на зона „А“ и е еднакво отдалечен от всичките й обитатели. Зоната е осигурена с оптимално транспортно обслужване.
Отреждането на УПИ I, кв.12 по плана на зона "А", ж.р. „Меден Рудник“, гр.Бургас за озеленена площ за отдих би осигурило едновременно социални, обществени и демографски ползи.
За осигуряване на градоустройствена основа за реализиране на инвестиционната инициатива на общината е изготвено служебно предложение за изменение на ПУП-ПРЗ със задание за проектиране. Със служебното предложение за изменение на ПУП-ПРЗ се предлага промяна на отреждането на УПИ I, кв.12 по плана на Зона „А“, ж.к. „Меден Рудник“ от „за спортно училище и общежитие“ в „за озеленяване, благоустрояване, спорт и атракции“, с цел осигуряване на допълнителна зелена площ и елементи на градската среда за обществено ползване, при съобразяване с предвижданията на действащ ПУП и ОУП на гр.Бургас и реализираните на място обслужващи улици и благоустройствени мероприятия.
Предложението е разгледано на заседание на ОЕСУТ Бургас, проведено на 12.07.17г. С Решение, обективирано в Протокол №20/12.07.17г., по т.3 от дневния ред ОЕСУТ е изразил положително становище по направеното предложение. 
Във връзка с предложението за изменение на ПУП-ПРЗ на УПИ I, кв.12 по плана на Зона „А“ , ж.к. „Меден Рудник“ от „за спортно училище и общежитие“ в „за озеленяване, благоустрояване, спорт и атракции“ са представени положителни становища от Началник на Регионално управление на образованието – Бургас, Директор Дирекция „Управление на общинската собственост“ на Община Бургас и от Директор Дирекция „Образование и демографски въпроси“ към Община Бургас.
Изменението е допустимо при условията на чл.134 ал.1 т.1 и т.2 от ЗУТ. Съгласно разпоредбите на чл.134, ал.8 от ЗУТ, във връзка с чл.39, ал.3 от ЗУТ, изменение на ПУП-ПРЗ за УПИ I, кв.12 по плана на Зона „А“, ж.р. „Меден Рудник“, гр.Бургас е възможно след писмено съгласие на Министъра на образованието и науката, въз основа на мотивирано предложение от Общински съвет Бургас. 

Предвид изложеното и на основание чл.21, ал.1, т.11 от ЗМСМА и чл.134, ал.1, т.1 и т.2 от ЗУТ предлагам Общински съвет Бургас да вземе следното:
Р Е Ш Е Н И Е:
На основание чл.21, ал.1, т.11 от ЗМСМА и чл.134, ал.1, т.1 и т.2 от ЗУТ, Общински съвет Бургас дава съгласие за разрешаване изменение на ПУП - ПРЗ за УПИ I, кв.12 по плана на Зона „А“, ж.р. „Меден Рудник“, гр. Бургас, и предлага на Министъра на образованието и науката, във връзка с чл.134, ал.8 и чл.39, ал.3 от ЗУТ да даде съгласие за промяна в отреждането на УПИ I, кв.12, по плана на Зона „А“, ж.р. „Меден Рудник“, гр. Бургас, от „за спортно училище и общежитие“ в „за озеленяване, благоустрояване, спорт и атракции“.
Приложения: Акт за частна общинска собственост №5436/14.03.2009г.; скица – предложение за изменение на ПУП-ПРЗ на УПИ I, кв.12 по плана на Зона „А“, ж.р. „Меден Рудник“, гр. Бургас; Протокол - Решение №20/12.07.17г., по т.3 от дневния ред ЕСУТ; становища от Директор Дирекция „Управление на общинската собственост“ на Община Бургас, от Началник на Регионално управление на образованието – Бургас и от Директор Дирекция „Образование и демографски въпроси“ към Община Бургас.

ДИМИТЪР НИКОЛОВ

Кмет на Община Бургас
Съгласували:

инж.Чанка Коралска
Заместник-кмет „Строителство, инвестиции и регионално развитие“

арх. Веселина Илиева                                                                  Златина Георгиева

Главен архитект                                                                         Директор Дирекция  ПНО

Директор Дирекция  УТ

Живко Димитров

